Ka moolelo o ka Aina ana ma keia mau Mokupuni 

 a me ka laha ana o keia Lahuikanaka. 



MOKUNA I. 

 He mau olelo mua. 



HE UMIKUMAMALUA ka uui o keia mau Mokupuni, aia lakou e ku ana 

 ma ka moana Pakifika nei ma ka akau o ka Poaiwaena ma waena o ka latitu 

 i8° 54' a hiki aku i ka 22° 17'; ma ka lonitu komohana 154° 54'. Aole he akaka 

 loa o ka manao o ka poe naauao, i loaa ai keia mau Mokupuni, ua mauao kekahi poe, 

 ua puka mai keia mau aina mai loko mai o ka moana. Aka ma ka moolelo o Hawaii 

 nei, he okoa loa ka manao o na kakaolelo akamai no keia mau Mokupuni. Ma ka 

 moolelo nae o Wakea laua me kana wahine me Papa, i hanaii maoliia mai keia mau 

 aina mai loko mai o laua. O Hawaii ke keiki mua a Papa laua me Wakea, a mahope 

 hanau mai o Maui, a pela i hanau ai a he umikumamakahi moku, a o Kahoolawe ka 

 moku aole i pili i loko o Wakea laua me Papa. Aka, ma ka moolelo hoi o Haumea, 

 ua oleloia na Hina i hanau aku o Kahoolawe, loaa ai he moku o Kahoolawe. 



Ma ka moolelo hoi o Opuukahonua, ua oleloia, i loaa o Hawaii nei i lawaia ia, 

 a o Opuukahonua ke kupuna mua o ka laha ana o keia lahui. A penei ka olelo a 

 kekahi kanaka kakaolelo o Kahakuikamoana kona inoa, kekahi kanaka kaulana o 

 loko o ka papa kahuna o ka oihanakahuna. Ua hakuia ma ke mele: 



1 Ea mai Hawaiinuiakea, 



Ea mai loko, mai loko mai o ka po. 



Puka mai ka moku, ka aina, 



Ka lalani aina o Nuuniea, 



Ka pae aina o i kukulu o Tahiti. 



2 Hanau o Maui he moku, he aina, 

 Na kama o Kamalalawalu e noho. 



3 Na Kuluwaiea o Haumea he kane, 

 Na Hinanuialana he wahine 



Loaa Molokai, ke akua, he kahuna. 

 He pualena no Nuumea, 



4 Ku mai ke alii ka lani. 



Ka haluku wai ea o Tahiti. 

 Loaa Lanai he keiki hookama. 



5 Na Keaukanai i moe aku, 

 Moe ia Walinuu o Holani, 



(3) 



